b'\n_START_ARTICLE_\nPorto-Vecchio\n_START_SECTION_\nGeografija\n_START_PARAGRAPH_\nKraj le\xc5\xbei na jugovzhodni obali otoka Korzike ob Tirenskem morju, 64 km vzhodno od Sart\xc3\xa8ne.\n_START_SECTION_\nUprava\n_START_PARAGRAPH_\nPorto-Vecchio je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Conca, Lecci in Sari-Solenzara z 12.904 prebivalci. Kanton je sestavni del okro\xc5\xbeja Sart\xc3\xa8ne.\n_START_SECTION_\nZgodovina\n_START_PARAGRAPH_\nOzemlje jugovzhodne Korzike je znano kot sredi\xc5\xa1\xc4\x8de civilizacije torr\xc3\xa9enne iz 3. in 2. tiso\xc4\x8dletja pred na\xc5\xa1im \xc5\xa1tetjem, imenovano po glavnih ostankih iz tega obdobja - Torre. Iz tega obdobja so zna\xc4\x8dilne kro\xc5\xbene ali polkro\xc5\xbene kamnite citadelle. Sedanje pristani\xc5\xa1\xc4\x8de so ustanovili ali prevzeli od njihovih predhodnikov Grki iz Sirakuz v 6. stoletju pr. n. \xc5\xa1t., romanski Portus Syracusanus._NEWLINE_Mesto je bilo zaradi izbruha malarije prvi\xc4\x8d zapu\xc5\xa1\xc4\x8deno v visokem srednjem veku, prebivalstvo se je preselilo v ju\xc5\xbenej\xc5\xa1i Bonifacio. Po prihodu pod Genovsko republiko v 16. stoletju je uprava nad zalivom ustanovila kolonijo in zgradila \xc5\xa1tevilne utrdbe. Kljub temu je bilo mesto zaradi ponovnega izbruha malarije kot tudi zaradi stalne gro\xc5\xbenje tur\xc5\xa1kih piratov ve\xc4\x8dkrat zapu\xc5\xa1\xc4\x8deno. Slednji\xc4\x8d so v 17. stoletju Genove\xc5\xbeani vanj naselili prebivalstvo iz goratega predela Korzike, prete\xc5\xbeno iz Quenze, ki pa se je poleti vra\xc4\x8dalo na svoje domove v notranjosti otoka. V mestu so se stalno naselili \xc5\xa1ele v 19. stoletju po izsu\xc5\xa1itvi mo\xc4\x8dvirij.'